open-index/open-wikipedia-markdown huggingface dataset:
எகேலியசு மலை

**எகேலியஸ் மலை** (*Aigaleo* அல்லது *Egaleo*,   , பழங்காலத்தில் **பொய்கிலோன் ஓரோஸ்** (Ποικίλον Όρος) என்று அறியப்பட்டது)  கிரேக்கத்தின் அட்டிகாவில் உள்ள ஏதென்சில் உள்ள ஒரு மலையாகும். இது ஏதென்ஸ் சமவெளிக்கு மேற்கே, எலியூசிசின் தென்கிழக்கே, சலாமிஸ் தீவின் கிழக்கே அமைந்துள்ளது. மலையின் பெரும்பகுதி பாறைகள் (சுண்ணாம்புக் கல்) ஆகும். இது ஹைமெட்டஸ் மலையைவிட விட உயரத்தில் குறைவானது. எகேலியஸ் மலையில் உள்ள காடுகளின் பெரும்பகுதி டாப்னி மடாலயத்தின் வடக்கே அமைந்துள்ளது. இதன் வடக்கு பகுதியில் ஒரு பூங்காவும் உள்ளது.

சலாமிஸ் விரிகுடாவில் கிரேக்கப் படைகளுக்கும் பாரசீக படைகளுக்கும் இடையில் நடந்த சலாமிஸ் போரைக் காண ஏதுவாக இந்த மலையின் மீது பாரசீக மன்னர் செர்க்ஸஸ் தனியாக அரியாசனத்தை அமைத்து தன் படையின் போர்த்திறத்தை பார்வையிட்டார். 

இந்த மலையைச் சுற்றி  பெரமா, டிராபெட்சோனா, நிக்காயா, கோரிடாலோஸ், நெடுஞ்சாலை, சைதாரி ஆகிய நகரங்களும்,  இடங்கள் அடங்கியுள்ளன. ஏதென்சு மெட்ரோ 2002-2003 இல் இருந்து இந்தப் பகுதிகளை இணைக்கிறது.

ஜி.ஆர்-8 மற்றும் கெரட்சினியை இணைக்கும் ஒரு நெடுஞ்சாலை இந்த மலைத்தொடர் வழியாக செல்கிறது. ஸ்கரமங்கங்களின் எண்ணை சுத்திகரிப்பு நிலையங்கள் வடக்கில் இந்த மலையின் உள்ளன. மலையின் வடமேற்குப் பகுதியில் உள்ள புதிய புறவழிச்சாலையானது அட்டிகி ஓடோஸ் சூப்பர்ஹைவே அமைப்பின் ஒரு பகுதியாகும். இது 2004 சனவரியில் திறக்கப்பட்டது. இது மலையின் வடமேற்கே உள்ள சூப்பர்ஹைவேயுடன் சேர்த்து 2004 சனவரியில் திறக்கப்பட்டது. 

## குறிப்புகள்

பகுப்பு:கிரேக்க மலைகள்
கார்கிவ் மாகாணம்

**கார்கீவ் மாகாணம்** (**Kharkiv Oblast**) (, also referred to as ****, ), உக்ரைன் நாட்டின் 24 மாகாணங்களில் ஒன்றாகும்.உக்ரைன் நாட்டின் வடகிழக்கில், ருசியாவின் எல்லைப்பகுதியில் அமைந்த கார்கீவ் மாகாணத்தின் தலைநகரம் கார்கீவ் மாநகரம் ஆகும். 31,400 சதுர கிலோ மீட்டர் பரப்பளவு கொண்ட கார்கீவ் மாகாணத்தின் மக்கள் தொகை   26,33,834 ஆகும். இதன் அலுவல் மொழி உக்ரேனியம் ஆகும். இம்மாகாணம் 27 மாவட்டங்களையும், 7 பெரிய நகரங்களையும், 17 நகரங்களையும், 61 பேரூராட்சிகளையும், 1683 கிராமங்களையும்  கொண்டது.

## அமைவிடம்
கார்கீவ் மாகாணத்தின் வடக்கில் உருசியா நாடும், கிழக்கில்  லுகான்சுக் மாகாணும்,  தென்கிழக்கில் தானியெத்சுக் மாகாணமும்,  தென்மேற்கில்  டினிப்ரோபெட்ரோவ்ஸ்க் மாகாணமும், மேற்கில் பொல்டாவா மாகாணமும், வடமேற்கில் சுமி மாகாணமும் எல்லைகளாக உள்ளது. 
## மக்கள் தொகை பரம்பல்
2001-ஆம் ஆண்டின் மக்கள் தொகை கணக்கெடுப்பின்படி, கார்கிவ் மாகாணத்தின் மொத்த மக்கள் தொகை  28,95,800 ஆகும். அதில் ஆண்கள் 1,328,900  (45.9%) மற்றும் பெண்கள் 1,566,900 (54.1%) ஆகும். இம்மாகாணத்தில் உக்ரேனியம் 53.8%, உருசிய மொழியை 44.3% மற்றும் பிற மொழிகளை 1.9% பேர் பேசுகின்றனர். 2001-ஆம் ஆண்டின் மக்கள் தொகை கணக்கெடுப்பின்படி, இம்மாகாண்த்தின்  இனக்குழுக்கள்:
* உக்ரேனிய மக்கள்  – 70.7%,
* ருசியர்கள் – 25.6%,
* பெலரசியர்கள் – 0.5%
* யூதர்கள் – 0.4%,
* ஆர்மீனியர்கள்  – 0.4%,
* அசரிரியர்கள்  – 0.2%,
* ஜார்ஜியர்கள்  – 0.15%,
* தாத்தர்கள்  – 0.14%,
* பிறர் – 2.1%,;

## பொருளாதாரம்
தொழில் துறை பொருளாதாரத்தில் சிறந்து விளங்கும் இம்மாகாணத்தில், பொறியியல், உலோகவியல், உற்பத்தித் துறை, வேதியியல் பொருட்கள் உற்பத்தி, உணவுப் பதனிடுதல் முக்கியத் தொழிலாக உள்ளது.  மேலும் வேளாண்மைத் துறையிலும் சிறந்து விளங்குகிறது.மேலும் கார்கீவ் நகரம் வானூர்திகள் கட்டுப்பாட்டு மையம் தொடர்பான கருவிகள் உற்பத்தி செய்கிறது. இம்மாகாணம் எரிவாயு உற்பத்தி நிலையங்களைக் கொண்டுள்ளது. 
## நிர்வாகப் பிரிவுகள்
கார்கீவ் மாகாணம் 7 நகரங்களாகவும், 7 மாவட்டங்களாகவும் பிரிக்கப்பட்டுள்ளது.

## மேற்கோள்கள்

## வெளி இணைப்புகள்
* Kharkiv Oblast Facts & Figures
* Kharkiv Oblast statistics
* Maps of Kharkiv oblast Cities, Towns and Villages
* About Kharkiv Oblast
* Post codes directory of Kharkiv Oblast

பகுப்பு:உக்ரைனின் மாகாணங்கள்
இந்திரா பிரியதர்சினி சட்டக் கல்லூரி

**இந்திரா பிரியதர்சினி சட்டக் கல்லூரி** (*Indira Priyadarshini Law College*) என்பது இந்திய மாநிலமான ஆந்திரப் பிரதேசத்தில் பிரகாசம் மாவட்டத்தின் ஓங்கோல் நகரில் அஞ்சய்யா சாலைக்கு அருகில் அமைந்துள்ள ஒரு தனியார் சட்டப் பள்ளி ஆகும். பிரகதி வித்யா சமிதி என1984-85ஆம் தோற்றுவிக்கப்பட்ட  இந்நிறுவனம், 1994-95ஆம் கல்வியாண்டு முதல் செயல்படும் இச்சட்டப் பள்ளி 3 வருட இளங்கலைச் சட்டம் படிப்பினையும், 1997-98 முதல் ஐந்தாண்டு ஒருங்கிணைந்த பி. ஏ., எல். எல். பி . படிப்புகளை வழங்குகிறது. இக்கல்லூரி இந்திய வழக்குரைஞர் கழகம், புது தில்லி மற்றும் ஆச்சார்யா நாகார்ஜுனா பல்கலைக்கழகத்துடன் இணைக்கப்பட்டது. தற்பொழுது இக்கல்லூரி ஹூப்பள்ளியில் உள்ள கர்நாடக மாநில சட்டப் பல்கலைக்கழகத்துடன் இணைக்கப்பட்டுள்ளது. இந்த சட்ட நிறுவனம் 1991-ல் இந்தியாவின் முன்னாள் பிரதமர் இந்திரா காந்தியின் பெயரில் நிறுவப்பட்டது.

## மேற்கோள்கள்

பகுப்பு:ஆந்திரப்பிரதேச பல்கலைக்கழகங்கள்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
அலுமினியம் பீனாலேட்டு

**அலுமினியம் பீனாலேட்டு** (*Aluminium phenolate*) [Al(OC6H5)3]n என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கரிமச் சேர்மமாகும். வெண்மை நிறத்தில் ஒரு திண்மமாக இது காணப்படுகிற்ரது. பென்சீன் கரைசலில் அலுமினியம் பீனாலேட்டு இருபடியும் முப்படியும் கலந்த கலவையாக இருப்பதாக <sup>27</sup>Al அணுக்கரு காந்த ஒத்ததிர்வு ஆய்வுகள் தெரிவிக்கின்றன. தனிமநிலை அலுமினியம் பீனாலுடன் வினைபுரிவதால் அலுமினியம் பீனாலேட்டு உருவாகிறது.:
 
:Al  +  3 HOC6H5  →  Al(OC6H5)3  +  1.5 H2
  
பல்வேறு ஆல்க்கீன்கள் கொண்ட பீனால்களின் அல்கைலேற்ற வினைக்கு ஒரு வினையூக்கியாக இச்சேர்மம் பயன்படுத்தப்படுகிறது. எடுத்துக்காட்டாக, வினையூக்க அளவு அலுமினியம் பீனோலேட்டின் முன்னிலையில் பீனாலை எத்திலீனுடன் சேர்த்து சூடுபடுத்துவதன் மூலம் வணிக ரீதியாக எத்தில்ஃபீனால்கள் உருவாக்கப்படுகின்றன.
## மேற்கோள்கள்


பகுப்பு:அலுமினியம் சேர்மங்கள்
பகுப்பு:பீனாலேட்டுகள்
அறிவியல் மற்றும் சுற்றுச்சூழல் மையம்

**அறிவியல் மற்றும் சுற்றுச்சூழல் மையம்** (*Centre for Science and Environment*) என்பது இந்தியாவில் புது தில்லியை மையமாகக் கொண்ட ஒரு இலாப நோக்கற்ற பொதுநல ஆராய்ச்சி மற்றும் ஆலோசக அமைப்பாகும். 1980-ல் நிறுவப்பட்டது, இந்த அமைப்பு இந்தியாவில் சுற்றுச்சூழல்-மேம்பாடு பிரச்சினைகள், மோசமான திட்டமிடல், இந்தியாவின் சுந்தரவனத்தை அழிக்கும் காலநிலை மாற்றங்கள் மற்றும் கொள்கை மாற்றங்கள் மற்றும் ஏற்கனவே இருக்கும் கொள்கைகளைச் சிறப்பாகச் செயல்படுத்துவதற்கு ஆலோசனை வழங்கும் சிந்தனைக் குழுவாகச் செயல்படுகிறது.

இந்த மையத்தின் இயக்குநர் சுனிதா நரேன் ஆவார். இவரது தலைமையின் கீழ், அறிவியல் மற்றும் சுற்றுச்சூழலுக்கான மையம் அமெரிக்கத் தயாரிப்பான கோக் மற்றும் பெப்சி போன்ற குளிர்பானங்களில் அதிக அளவில் பூச்சிக்கொல்லி மருந்துகளை அம்பலப்படுத்தியது.

2018-ல் அறிவியல் மற்றும் சுற்றுச்சூழல் மையம் அமைதி, ஆயுதக் குறைப்பு மற்றும் வளர்ச்சிக்கான இந்திரா காந்தி பரிசு பெற்றது . 

இதன் திட்டங்களில் உணவு கலப்படம் மற்றும் நுகர்வோர் தயாரிப்பு பாதுகாப்பு ஆகியவை அடங்கும்.

## மேலும் பார்க்கவும்

* இந்திய வனவியல் ஆராய்ச்சி மற்றும் கல்வி குழு
* 

## மேற்கோள்கள்

பகுப்பு:இந்தியாவில் உள்ள இலாபநோக்கற்ற நிறுவனங்கள்
அரசு ராசா மிராசுதார் மருத்துவமனை

## வரலாறு
1878 ஆம் ஆண்டில், தஞ்சை ஆட்சியர் திரு. என்றி சல்லிவன் தாமசு, தஞ்சை மாவட்ட மக்களின் தேவைகளைப் பூர்த்தி செய்வதற்காக தஞ்சையில் ஒரு மருத்துவமனையைக் கட்ட முடிவு செய்தார். அவர் தஞ்சை-மராட்டிய இராணியான காமாட்சி அம்பா பாயிடம் உதவி கோரினார். மருத்துவமனை கட்டுவதற்காக ஆங்கிலேயர்களுக்கு இராணி 40-ஏக்கர் நிலத்தை நன்கொடையாக அளித்தார். தஞ்சை ராச குடும்பத்தின் தொண்டு நிறுவனம் ரூ. 30,000. தொகையை அன்பளிப்பாக வழங்கியது.

அந்தக் காலத்தில் நாட்டாமை ஆகப் பணியாற்றிய சோமசுந்தரம் பத்தர், இராமலிங்க பத்தர், தியாகராஜ பத்தர் ஆகியோர், மருத்துவமனைக்காகப் பெருவுடையாருக்கெதிரில் அமைந்த 24 ஏக்கர் நிலத்தை நன்கொடையாக அளித்தனர். இவர்களின் குடும்பம் பாரம்பரியமாக தஞ்சாவூரின் சிறந்த மிராசுதாரர்களாகவும், நிலத்தரசர்களாகவும், பொற்கலைஞர்கள் (நகைக்கடை வியாபாரிகள் / goldsmiths) ஆகவும் இருந்தார்கள்.

மருத்துவமனை கட்டுவதற்கான நன்கொடையை அளிக்க தஞ்சையின் பிரபல மிராசுதர்களை ஆட்சியர் தொடர்பு கொண்டார். திருப்பனந்தாள் ஆதீனம் ராமலிங்கத் தம்பிரான், பொறையார் நாடார் தோட்டத்தைச் சேர்ந்த தவசுமுத்து நாடார், கபிசுதலம் தோட்டத்தைச் சேர்ந்த துரைசாமி மூப்பனார், பூண்டி தோட்டத்தைச் சேர்ந்த வீரையா வாண்டையார் ஆகியோர் தாராளமாக நன்கொடை அளித்து மருத்துவமனையை கட்டினார்கள்.

ராசா குடும்பத்தினர் மற்றும் மிராசுதார்கள் இருவரிடமிருந்தும் நன்கொடை பெறப்பட்டதால், மருத்துவமனைக்கு "ராச மிராசுதார் மருத்துவமனை" என்று பெயரிடப்பட்டது.
சக்தி தலம்

[thumb| முன்னாள் பிரதமர் [மன்மோகன் சிங் 15 ஆகத்து 2007 அன்று சக்தி தலத்தில் அஞ்சலி செலுத்தினார்.]]
**சக்தி தலம்** (*Shakti Stha*l) என்பது இந்தியாவின் தலைநகரான புது தில்லியில் யமுனை ஆற்றங்கரையில் இந்திய முன்னாள் பிரதமர் இந்திரா காந்தியின் உடல் தகனம் செய்யப்பட்ட இடமாகும். புது தில்லி, ராஜ்காட்டில் உள்ள ஒரு நினைவுச்சின்னம் ஆகும். இந்தியத் தேசிய காங்கிரசின் அரசியல்வாதிகள் பாரம்பரியமாக நினைவுச்சின்னத்திற்கு முக்கிய நாட்களில் அஞ்சலி செலுத்த வருகிறார்கள்.

## மேலும் பார்க்கவும்

* ராஜ் காட் மற்றும் தொடர்புடைய நினைவுச் சின்னங்கள்

## மேற்கோள்கள்

பகுப்பு:இந்திரா காந்தியின் நினைவுச்சின்னங்களும் நினைவிடங்களும்
எண்புளோரைடு

**எண்புளோரைடு** (*Octafluoride*) RnMxF8y− அல்லது RnMxF8y+ என்ற பொது மூலக்கூற்று வாய்பாட்டால் விவரிக்கப்படும் ஒரு சேர்மம் அல்லது அயனியாகும். இவ்வாய்ப்பாட்டில் உள்ள n, x, மற்றும் y என்பவை தனி மாறிலிகளாகும். R என்பது ஒரு பதிலீடு M என்பது பெரும்பாலும் உலோகமாக இருக்கும் மைய உலோகம் ஆகியவற்றைக் குறிக்கும். கீழே கொடுக்கப்பட்டுள்ள எடுத்துக்காட்டுகள் அனைத்தும் MxF8y− என்ற வாய்ப்பாட்டில் அடங்கும். இங்கு x=1 மற்றும் y = 1 மற்றும் 4 உள்ளடக்கியது.
 
## நடுநிலை எண்புளோரைடுகள்
ஒசுமியம் எண்புளோரைடு (OsF8) கோட்பாட்டளவில் சாத்தியம் என்றாலும், நடுநிலை எண்புளோரைடுகள் எதுவும் தற்போது இருப்பதாக அறியப்படவில்லை. OsF8 சேர்மத்தின் தொகுப்பு பற்றிய ஆரம்ப அறிக்கையானது, OsF6 சேர்மத்தை தவறாக அடையாளம் காட்டப்பட்டது.

## எண்புளோரைடு எதிர்மின் அயனிகள்
இதற்கு நேர்மாறாக, எண்புளோரோசிர்கோனேட்டு (ZrF84−), எண்புளோரோடாண்டலேட்டு (TaF83−), எண்புளோரோ நையோபேட்டு (NbF83−), எண்புளோரோமாலிப்டேட்டு (MoF82−) எண்புளோரோடங்சுடேட்டு (WF82−), எண்புளோரோ இரேணியேட்டு (ReF8−), எண்புளோரோ அயோடேட்டு (IF8−), இரிடியம் எண்புளோரைடு (IrF8−), மற்றும் எண்புளோரோசெனேட்டு (XeF82−) எதிர்மின் அயனிகள் போன்ற பல எதிர்மின் எண்புளோரைடு அயனிகள் அறியப்படுகின்றன.
## மேற்கோள்கள்


பகுப்பு:புளோரைடுகள்
சிலிக்கான் கார்பனேட்டு

**சிலிக்கான் கார்பனேட்டு** (*Silicon carbonate*) என்பது அழுத்தத்தின் கீழ் சிலிக்கானும் கார்பன் டை ஆக்சைடும் சேர்ந்து  உருவாகும் ஒரு படிகப் பொருளாகும். SiCO4 என்ற மூலக்கூற்று வாய்ப்பாட்ட்டால் இது விவரிக்கப்படுகிறது. 

## தயாரிப்பு
ஆக்சைடு சேர்மமான சிலிக்காலைட்டுடன் கார்பன் டை ஆக்சைடு சேர்த்து 18 கிகாபாசுக்கல் அழுத்தத்தில் 740 கெல்வின் வெப்பநிலைக்கு சூடுபடுத்தப்பட்டால் சிலிக்கான் கார்பனேட்டு உருவாகிறது. 

## கட்டமைப்பு
இந்த வழியில் தயாரிக்கப்படும் சிலிக்கான் கார்பனேட்டில், ஒற்றைப்பல், இரட்டைப் பல்  அல்லது பாலம் அமைத்த நிலையில் சிலிக்கானுடன் ஆக்சிசன் மூலம் கார்பனேட்டு  இணைக்கப்படுகிறது. இருப்பினும் இந்த நிலைகளில் ஒரு நிலையான படிக அமைப்பு உருவாகவில்லை. 
உற்பத்தி செய்யப்படும் நிலை படிக உருவமற்றதாகும். இங்கு மூன்று மடிப்பு ஒருங்கிணைப்பில் கார்பனும் ஆறு மடிப்பு ஒருங்கிணைப்பில் சிலிக்கானும் உள்ளன. சுருக்கப்படும் போது, ​​அனைத்து கார்பனும் கார்பன் டை ஆக்சைடாக வெளியிடப்படவில்லை. இது உண்மையாக் இருந்தால் வளிமண்டல அழுத்தம் குறைக்கப்படும் போது பொருள் மிகவும் நிலைப்புத்தன்மை கொண்டு இருக்க வேண்டும்.

கார்பன் மற்றும் சிலிக்கான் இரண்டும் நான்கு ஆக்சிசன் அணுக்களால் சூழப்பட்ட கிறிசுட்டோபலைட்டு கட்டமைப்புடன் சிலிக்கான் கார்பனேட்டை உருவாக்கியதாகவும் ஒரு கூற்று இருந்தது. கார்பன் டை ஆக்சைடு மற்றும் சிலிக்காவை 4000 கெல்வின் வெப்பநிலைக்கு சூடாக்குவதன் மூலம் இப்பொருள் தயாரிக்கப்பட்டது. இம்முறை சர்ச்சைக்குரியது என்பதால் அக்கோரிக்கை திரும்பப் பெறப்பட்டது.

7.2 மற்றும் 42 கிகா பாசுக்கல் அழுத்தத்தின் இடையே SiC2O6 நிலையானது என்றும் கணக்கீட்டு முறை கணித்துள்ளது. 86 கிகாபாசுக்கல் அழுத்தத்திற்கு மேல் கார்பனேட்ட்டு CO4 நான்முகியாக மாற வேண்டும்.

கார்பன் டை ஆக்சைடு மற்றும் சிலிக்கா இரண்டும் பூமியில் பொதுவாக இருப்பதால், சிலிக்கான் கார்பனேட்டு பூமியின் மேலடுக்கில் உள்ள கனிமங்களில் முக்கியமானதாக உள்ளது. 

ஒரு மூலக்கூறு சிலிக்கான் இருகார்பனேட்டு ஒருங்கிணைவுச் சேர்மமும் உருவாக்கப்பட்டுள்ளது. சிலிக்கான் சுழிய இணைதிறன் கொண்டதாக உள்ள ஒரு நிலைப்படுத்தப்பட்ட சிலிலோனிலிருந்து இது தயாரிக்கப்பட்டது. சிலிலோன்  கார்பன் டை ஆக்சைடை கார்பன் மோனாக்சைடாகக் குறைக்கிறது. ஆனால் பின்னர் ஓருருவ சிலிக்கான் இருகார்பனேட்டை உருவாக்குகிறது.

## மேற்கோள்கள்


பகுப்பு:சிலிக்கேட்டுகள்
பகுப்பு:கார்பனேட்டுகள்
இந்திரா காந்தி சாலை

**இந்திரா காந்தி சாலை** அல்லது **இந்திரா காந்தி சரணி** என்பது இந்தியாவின் மேற்கு வங்காளம் கொல்கத்தாவில் உள்ள சாலை ஒன்றாகும். இது முன்னர் **செஞ்சாலை** என அழைக்கப்பட்டது**.** மத்திய கொல்கத்தாவில் இச்சாலை ஈடன் கார்டனிலிருந்து (ரசுமோனி பகுதி-கோஸ்தோ பால் சரணி சந்திப்பு) வில்லியம் கோட்டை மேற்கு வாயில் (டஃபெரின் சாலை-அவுட்ராம் சாலை சந்திப்பு) வரை செல்கிறது. வில்லியம் கோட்டை மேற்கு வாயிலுக்கு தெற்கே, செஞ்சாலை கேசுவரினா சாலை/கிதிர்பூர் சாலையாக மாறுகிறது. 1820ஆம் ஆண்டு பவுல்வர்டு சாலை அமைக்கப்பட்டது. இது கொல்கத்தா மைதானத்தை இரண்டாகப் பிரிக்கிறது. பிரித்தானிய அதிகாரிகள் அணிவகுப்புகளை நடத்தும் வகையில் இச்சாலை அமைக்கப்பட்டது. இதனுடைய மேற்பகுதியின் காரணமாக இச்சாலைக்குச் செஞ்சாலை எனப் பெயரிடப்பட்டது.
[thumb| செஞ்சாலையில் [குடியரசு நாள் (இந்தியா)|குடியரசு தின அணிவகுப்பு]]
இரண்டாம் உலகப் போரின் போது, கல்கத்தாவின் மையப் பகுதியில் உள்ள சாலை, போர் விமானங்கள் தரையிறங்கும் பகுதியாகச் செயல்பட்டது. வருடாந்திர கொல்கத்தா பேரோட்டம் செஞ்சாலையில் உள்ள படைக்கலவீரர் மன்றத்தின் வெளிப் பகுதியிலிருந்து தொடங்குகிறது. 'இந்திரா காந்தி சாலை'  என்ற பெயர் 1985-ல் சூட்டப்பட்டது.

## மேற்கோள்கள்

பகுப்பு:கொல்கத்தா
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
இந்திய அணைகள் மற்றும் நீர்த்தேக்கங்களின் பட்டியல்

**[[இந்தியா|இந்தியாவில்]] உள்ள [[அணை|அணைகள்]] மற்றும் நீர்த்தேக்கங்களின்** மாநில வாரியான பட்டியல் கீழே கொடுக்கப்பட்டுள்ளது. இந்தப் பட்டியல் 2012 ஆண்டுக்குள் இந்தியாவில் கட்டப்பட்ட கிட்டத்தட்ட 3,200 பெரிய/நடுத்தர அணைகள் மற்றும் தடுப்பணைகளை உள்ளடக்கியது.
[வலது|thumb| [உத்தராகண்டம்|உத்தரகாண்டின் தெரி அணை, இந்தியாவின் மிகப்பெரிய அணைகளில் ஒன்றாகும். இது கங்கை ஆற்றின் குறுக்கே 2006-ல் கட்டப்பட்டது.]]
அந்தமான் மற்றும் நிக்கோபார் தீவுக்கூட்டம்-கல்போங் நீர் மின் திட்டம், நதி- கல்போங்

## ஆந்திரப் பிரதேசம்

## அருணாச்சல பிரதேசம்

## சத்தீசுகர்

## பீகார்

## கோவா

## குசராத்து
குசராத்தில் 200-க்கும் மேற்பட்ட அணைகள் உள்ளன. இவை பேரிடர் முன்னெச்சரிக்கை திட்டமிடலில் குறிப்பாக அக்கறை கொள்ளக்கூடிய அளவுக்கு பெரிய நீர்த்தேக்கங்களைக் கொண்டுள்ளன.

## அரியானா

## இமாச்சல பிரதேசம்

## ஜம்மு காஷ்மீர்

## சார்கண்டு

## கருநாடகம்

## கேரளா
கேரளாவில் 44 ஆறுகள், 42 அணைகள் மற்றும் நீர்த்தேக்கங்கள் உள்ளன. கேரளாவில் உள்ள அணைகள் மற்றும் நீர்த்தேக்கங்களில் சோலையார் அணை, கக்காயம் அணை, இடமலையாறு அணை, பெரிங்கல்குத்து அணை மற்றும் காக்கி நீர்த்தேக்கம் ஆகியவை அடங்கும்.

## மத்தியப் பிரதேசம்

நெவாஜ் நதி ராஜ்கர் மோகன்புரா அணை

## மணிப்பூர்

## மகாராட்டிராம்

## மிசோரம்

## ஒடிசா

## ராஜஸ்தான்

## சிக்கிம்

## தமிழ்நாடு

## தெலங்காணா

## உத்தரகாண்டு

### தடுப்பணைகள்

## மேற்கு வங்காளம்

## மேற்கோள்கள்

பகுப்பு:இந்திய அணைகள்
பகுப்பு:இந்திய நீர்த்தேக்கங்கள்
மேகவாகனன்

[thumb|300x300px| மேகவாகனனின் சாத்தியமான நாணயம். '''முன்பக்கம்''' : [சிவன் பசுபதி* ("மிருகங்களின் இறைவன்"), வலது கையில் முத்திரைக் காட்டி, திரிசூலத்தை வைத்திருக்கிறார்; பின்னால் ஒரு சிங்கம் அல்லது புலி உருவம். மற்றொரு பக்கம் : இரு கைகளிலும் தாமரையை ஏந்தியவாறு தாமரையின் மேல் அமர்ந்துள்ள தேவி, இடதுபுறம் கிடார அரச சின்னம், வலப்புறம் பிராமியில் 'ஜெய என்ற எழுத்து. சுமார் பொ.ச.7 ஆம் நூற்றாண்டு.]]
*'மேகவாகனன்*' (*Meghavahana'') காஷ்மீரின் இரண்டாவது கோனாண்டா வம்சத்தின் ஆட்சியாளரும் நிறுவனரும் ஆவார். இவர் கோனாண்டா ஆட்சியாளர்களின் 80-வது ஆட்சியாளர் ஆவார். இவரைத் தொடர்ந்து பிரவரசேனன் என்பவர் 81 வது ஆட்சியாளராக பதவிக்கு வந்தார்.

## சொந்த வாழ்க்கை
மீட்டெடுக்கப்பட்ட வம்சத்தின் முதல் இளவரசரான மேகவாகனன், காந்தார மன்னனின் அவையில் நாடுகடத்தப்பட்ட யுதிஷ்டிரனின் கொள்ளுப் பேரனான கோபாதித்யாவின் மகன் என்று கூறப்படுகிறது. காஷ்மீர் மந்திரிகளின் அழைப்பின் பேரில் தனது முன்னோர்களின் சிம்மாசனத்தைக் கைப்பற்கனன், வலிமையானவராகவும் அதே சமயம் பக்திமிக்கவராகவும் விவரிக்கப்படுகிறார். இவர் காமரூப மன்னன் பால வர்மனின் மகள் அமிர்தபிரபாவை மணந்தார். இவரின் மனைவி காஷ்மீரை நிறுவியதாகத் தெரிகிறது.

## பதவிக்காலம்
பலிகளில் கூட விலங்குகளைக் கொல்வதைத் தடைசெய்தது, ஏராளமான புத்த விகாரைகளைக் கட்டுவது போன்றவை இவரை பௌத்தப் புரவலராகக் காட்டுகின்றன. இவர் திக்விஜயம் செய்து உலகைக் காப்பற்றினார் என்று இராஜதரங்கிணியில் அதன் ஆசிரியர் கல்கணர் விவரிக்கிறார். மேகவாகனன் முழு பூமியிலும் படுகொலைகளைத் தடுக்கும் பொருட்டு அதை மேற்கொண்டதாகக் கருதப்படுகிறது. பழைய தலைநகரான பூரணாதிஸ்தானத்தில் பல்வேறு புனிதமான கட்டிடங்களைக் கட்டினார்.

## இதனையும் பார்க்கவும்

* காஷ்மீரின் ஹர்ஷன்
* இராஜதரங்கிணி

## சன்றுகள்

## மேலும் படிக்க

* 
* 

பகுப்பு:இந்திய அரசர்கள்
பகுப்பு:சம்மு காசுமீரின் வரலாறு
பகுப்பு:இந்திய வரலாறு
இரண்டாம் தோரமணன்

**இரண்டாம் தோரமணன்** (*Toramana* II) என்பவர் வடமேற்கு இந்தியாவின் காந்தாரதேசம், காஷ்மீர் ஆகிய பகுதிகளில் 6-ஆம் நூற்றாண்டில் ஆட்சி செய்த அல்கோன் ஹூன வம்சத்தின் ஹூன அரசன் ஆவார்.

## நெசாக்களுடன் மோதல்
பொ.ச. 6 ஆம் நூற்றாண்டின் நடுப்பகுதியில், அல்கோன்கள், இந்தியாவின் மையப்பகுதியை விரிவாக ஆக்கிரமித்த பின்னர், காஷ்மீர், பஞ்சாப் மற்றும் காந்தாரதேசம் போன்ற பகுதிகளிலிருந்து பின்வாங்கி, கைபர் கணவாய் வழியாக மேற்கு நோக்கிச் சென்று காபுலிஸ்தானில் குடியேறினர். இதன் மூலம் அல்கான்களுக்கும் காபுலிஸ்தானில் இருந்த நெசாக்கர்களுக்கும் இடையே நேரடி மோதல் ஏற்பட்டது. இவர் நெசாக்கர்களின் நாணயங்களை தனது சொந்த நாணயமாக பயன்படுத்தினார். அதே நேரத்தில் காந்தாரத்தில் அச்சிடப்பட்ட சில நாணயங்களில் நெசாக் காளையின் தலையை தனது சொந்த கிரீடத்தில் ஏற்றுக்கொண்டார். 

இவரது நாணயங்களில் இருக்கும் எழுத்துகள் முன்பு "சிறீநர" என்றும் "நர" என்று தவறாகப் படிக்கப்பட்டது. இது " நரனா" அல்லது "நரேந்திரன்" என்ற அல்கோன் ஹுன அரசர் இருந்ததாக பரிந்துரைகளுக்கு வழிவகுத்தது.  2013 ஆம் ஆண்டு மத்தியாஸ் பிஸ்டரரின் ஆய்விலிருந்து, இந்த நாணயங்களில் தோரா" என்று படிக்கப்பட வேண்டும் என்று அங்கீகரிக்கப்பட்டுள்ளது.  மைக்கேல் ஆல்ராமின் கூற்றுப்படி, "நரனா" அல்லது "நரேந்திரன்" என்று கூறப்படும் மன்னர் "மாற்று இல்லாமல் நீக்கப்பட வேண்டும்". 

காபுலிஸ்தானில் கிடைத்துள்ள இவரது  நாணயங்களில் பொதுவாக "மரியாதைக்குறிய மன்னன் தோரா" என்று குறிப்பிடப்பட்டுள்ளது. அவற்றுள் சில நெசாக்குகளின் சில நாணயங்கள் மீது இவரது பெயர் பொறிக்கப்பட்டுள்ளது.

## நாணயம்

படிமம்:Alchon Huns. Toramana. Circa 490-515 CE.jpg|"சிறீதோரா" என்ற பெயரில் ஒரு நாணயம் ( குப்தர் எழுத்துமுறை : )
படிமம்:Narana-Narendra Circa 540 CE.jpg|இரண்டாம் தோரமனனின் தோராயமாக பொ.ச. 540 நாணயம். (3.75 கிராம்). மகுடம் சூட்டப்பட்ட தலையுடன் இரண்டு திரிசூல வடிவங்கள்
படிமம்:Narana-Narenda_of_the_Alchon_Huns_late_4th-early_5th_century_CE.jpg|இரண்டாம் தோரமனனின்  மற்றொரு நாணயம், மீண்டும் பெயருடன்

 


## காஷ்மீரின் இரண்டாம் தோரமனன்
காஷ்மீரிலிருந்து கிடைத்துள்ள மிகவும் அதிநவீன வகை நாணயங்கள் "தோரமனன்" என்ற பெயரைக் கொண்டுள்ளன. மேலும் நாணயவியல் ஆய்வுகளில் பெரும்பாலும் "இரண்டாம் தோரமனன்" என்று அழைக்கப்படுகிறது. இது பொ.ச.6-7 ஆம் நூற்றாண்டின் இறுதியில் தேதியிட்டது. இந்த நாணய வகை மற்றொரு ஆட்சியாளரான காஷ்மீரின் தோரமனனுக்குச் சொந்தமானது. இவர் காஷ்மீரில் இருந்த அல்கோன் ஹுனர்களின் பரம்பரையாக இருக்கலாம்.  மேலும் கல்கணரின் இராஜதரங்கிணியில் குறிப்பிடப்பட்டுள்ள கோனாண்டா வம்சத்தின் (II) "தோரமனனுடன்" தொடர்பு இருக்கலாம். 

## சான்றுகள்

## ஆதாரங்கள்
* 
பகுப்பு:ஆப்கானித்தானின் வரலாறு
பகுப்பு:பாக்கித்தான் வரலாறு
பகுப்பு:இந்திய வரலாறு
பகுப்பு:சம்மு காசுமீரின் வரலாறு
டான் சியூ சின்

**[[துன்]]** **டான் சியூ சின்** (பிறப்பு: 21 மே 1916; இறப்பு: 17 மார்ச் 1988); (மலாய்: *Tan Siew Sin*; ஆங்கிலம்: *Tan Siew Sin*; சீனம்: *陈修信*) என்பவர் ஒரு மலேசிய அரசியல்வாதி. மலேசிய சீன சங்கத்தின் 3-ஆவது தலைவராகப் பணியாற்றியவர்.

1960- 1970-ஆம் ஆண்டுகளில் மலேசியச் சீனர்களின் தலையாயக் கட்சியாக மலேசிய சீனர் சங்கம் விளங்கியது. மலேசிய கூட்டணி; பின்னர் பாரிசான் நேசனல் (பி.என்) எனும் கூட்டணிகளின் முக்கிய உறுப்புக் கட்சியாக விளங்கி வந்தது.

இவர் மலேசியாவின் வணிகம் மற்றும் தொழில்துறை அமைச்சராகவும், நிதி அமைச்சராகவும் இருந்தவர். இவர் நிதி அமைச்சராக இருந்த காலத்தில், மலேசிய ரிங்கிட் என்ற புதிய மலேசிய நாணயம் அறிமுகம் செய்யப்பட்டது.

பதினைந்து ஆண்டுகள் நிதி அமைச்சராகப் பதவி வகித்ததன் மூலம், மலேசிய அமைச்சரவையில் நீண்ட காலம் நிதியமைச்சராக இருந்தவர் எனும் பெருமையும் இவருக்கு உண்டு.

## வரலாறு

இவர் பாபா பாரம்பரியத்தைச் சேர்ந்தவர். சீனராக இருந்தாலும் சீன மாண்டரின் மொழி பேச மாட்டார். அவர் மலாக்காவில் உள்ள மலாக்கா உயர்நிலைப் பள்ளியிலும்; பின்னர் சிங்கப்பூரில் உள்ள ராபிள்ஸ் கல்லூரியிலும் படித்தவர்.

1935-ஆம் ஆண்டில், அவர் உடல்நிலை மோசம் அடைந்தது. காசநோயால் அவதிப்பட்டார். சிகிச்சைக்காக சுவிட்சர்லாந்தில் அறுவை சிகிச்சை செய்து குணமடைந்தார்.

மூன்று ஆண்டுகளுக்குப் பிறகு, அவர் இங்கிலாந்தில் சட்டத் துறையில் தன் உயர்கல்வி பயின்றார். இரண்டாம் உலகப் போரினால் அவர் சட்டப் படிப்பை முடிக்கவில்லை.

அவர் ஒரு வருடம் மட்டுமே சட்டம் படித்தார். 1939-இல் குடும்பத்தின் தோட்டத் தொழிலைப் பார்த்துக் கொள்ள லண்டனில் இருந்து மலாயா திரும்பினார்.

## அரசியல் வாழ்க்கை

1955-இல் டான் சியூ சின் மலாக்கா நாடாளுமன்ற உறுப்பினராகத் தேர்ந்தெடுக்கப்பட்டார். மலேசிய அமைச்சரவையில் அவர் முதலில் வணிகம் மற்றும் தொழில்துறை அமைச்சராகச் சேர்ந்தார். பின்னர் 1959-இல் நிதி அமைச்சரானார்.  பின்னர் அவர் நவம்பர் 1961-இல் மலேசிய சீன சங்கத்தின் தலைவராகப் பொறுப்பேற்றார்.

சீன மொழியை மலேசியாவில் அதிகாரப்பூர்வ மொழிகளில் ஒன்றாக அங்கீகரிக்கப் படுவதற்கும்; சீன மொழி பல்கலைக்கழகத்தை நிறுவுவதற்கும்; அவர் அரசாங்கத்திடம் அழுத்தம் கொடுக்கவில்லை என்பதற்காக விமர்சனத்திற்கு உள்ளானார்.

இருப்பினும், மார்ச் 1968 இல், சீன இளைஞர்களுக்காக துங்கு அப்துல் ரகுமான் கல்லூரியை அமைக்கத் திட்டம் வகுத்தார். அந்தக் கல்லூரி பிப்ரவரி 24, 1969-இல் நிறுவப்பட்டது.

## இறப்பு

டான் சியூ சின், 1988 மார்ச் 17-ஆம் தேதி கோலாலம்பூரில் காலமானார்.  மலாக்காவில் அவரின் குடும்பச் சமாதி வனத்தில் அடக்கம் செய்யப் பட்டார்.

அவரின் மனைவி, கேத்தரின் லிம் செங் நியோ *(Catherine Lim Cheng Neo)*, குடும்பக் கட்டுப்பாட்டுக்கான தீவிரப் பரப்புரையாளர். இவர்களுக்கு மூன்று மகள்கள்.

கோலாலம்பூரில், 2003-ஆம் ஆண்டில், ஒரு சாலைக்கு, *துன் டான் சியூ சின் சாலை* என அவரின் பெயரில் பெயரிடப்பட்டு உள்ளது.

கோலாலம்பூரில் உள்ள துங்கு அப்துல் ரகுமான் பல்கலைக்கழகக் கல்லூரியின் முதன்மை வளாகத்தில் அவரின் பெயரில் ஒரு புதியக் கட்டடம் உள்ளது. அதன் பெயர் *துன் டான் சியூ சின் கட்டடம்* *(Bangunan Tun Tan Siew Sin)*.

## மேற்கோள்கள்

பகுப்பு:மலேசிய அரசியல்வாதிகள்
பகுப்பு:மலேசிய அமைச்சர்கள்
பகுப்பு:மலேசியச் சீனர்
தவசுமுத்து நாடார் மேல்நிலைப் பள்ளி

**தவசுமுத்து நாடார் மேல்நிலைப் பள்ளி** என்பது தமிழ்நாட்டின், மயிலாடுதுறை மாவட்டத்தில் பொறையார் கிராமத்தில் அமைந்துள்ள ஒரு மேல்நிலைப் பள்ளியாகும். 1882 ஆம் ஆண்டு நிறுவப்பட்ட தவசுமுத்து நாடார் மேல்நிலைப் பள்ளி, தமிழ்நாட்டின் பழமையான பள்ளிகளில் ஒன்றாகும். 

1862 ஆம் ஆண்டில், எஸ்.பி.ஜி. மிஷன் என்ற கிறிஸ்தவ தொண்டு நிறுவனம், பொறையாரில் ஒரு பள்ளியைத் திறந்தது. ஆனால் அவர்களால் பள்ளியை சரியாக நிர்வகிக்க முடியவில்லையாதலால் 1882ஆம் ஆண்டில், அப்பள்ளியை மூட முடிவுசெய்தது. பொறையர் நாடார் எஸ்டேட் தவசுமுத்து நாடார் அவர்கள் தனது மாவட்டத்தில் உள்ள மக்களின் கல்வித் தேவைகளைப் பூர்த்தி செய்வதற்காக ஒரு பள்ளி அவசியம் என அறிந்து இருந்தார். எனவே எஸ்.பி.ஜி. மிஷனுடமிருந்து பள்ளியை வாங்கினார்.

1882 ஏப்ரல் 1 ஆம் தேதி அன்று “தவசுமுத்து நாடார் பள்ளி” என்று புது பெயருடன் பள்ளி திறக்கப்பட்டது. திரு. நெய்லர் எனும் ஒரு ஆங்கிலேயரை தலைமை ஆசிரியராக நியமித்தார்.

நாடார் பள்ளி என்று அழைக்கப்படும் தவசுமுத்து நாடார் மேல்நிலைப் பள்ளி, 125 ஆண்டுகளுக்கும் மேலாக கல்வியில் (ஒன்றிணைந்த தஞ்சாவூர் மாவட்டத்தில்) ஒரு அடையாளமாக இருந்து வருகிறது.

## மேற்கோள்கள்

பகுப்பு:மயிலாடுதுறை மாவட்டத்திலுள்ள தனியார் பள்ளிகள்
முனியேறு

**முனியேறு** (*Munneru River*) என்பது இந்தியாவின் தெலங்காண மாநிலத்தில் ஓடும் கிருஷ்ணா நதியின் இடதுபுற கிளை ஆறாகும். இது தெலுங்கானாவின் வாரங்கல் மாவட்டத்தில் உருவாகி கம்மம் மாவட்டம் மற்றும் கிருஷ்ணா மாவட்டத்தில் பாய்கிறது. முனிவர் மௌத்கல்யா தனது ஆன்மீக சக்தியால் இந்த நதியை உருவாக்கக் கம்மத்தில் தவம் செய்ததாகக் கூறப்படுவதால் இவரது நினைவாக இந்த நதிக்கு பெயரிடப்பட்டது.
thumb| முனியேறு ஆறு மற்றும் பழைய பாலம் ̠ கிருஷ்ணா மாவட்டத்தின் கீசரா கிராமத்தால் உருவான மணல் திட்டுகள்

## தோற்றம்
இது தெலுங்கானா மாநிலத்தின் வாரங்கல் மாவட்டத்தின் மகபூபாபாத் நகருக்கு அருகில் உருவாகிறது.

## ஓட்டம்
இது டோர்னக்கல் ஏரி வழியாகப் பாய்ந்து, கம்மத்தின் புறநகர் பகுதியான தனவாய்குடம் வழியாக காமஞ்சல் வழியாக வருகிறது. இங்கு நீர் சேகரிப்பு வசதிக்காக ஒரு சிறிய அணை உள்ளது. முன்னேறு கம்மம் நகருக்கு நீர் ஆதாரமாக உள்ளது. இது கம்மம் நகரின் மஞ்சிகண்டி நகர், கலவோடு, மோதி நகர், பிரகாஷ் நகர் மற்றும் தம்சலம்புரம் புறநகர் வழியாகச் செல்கிறது. இது கிருஷ்ணா மாவட்டத்தின் சின்ன மாண்டவா மற்றும் லிங்கலா கிராமங்களைச் சென்றடைகிறது. இது பெனுகஞ்சிப்ரோலு நகரம், கீசரா கிராமம்  ஆகியவற்றில் பாய்ந்து இறுதியாக புளிச்சிந்தலா அணையின் கீழ் நந்திகம அருகே உள்ள ஏதுரு கிராமத்தில் கிருஷ்ணா ஆற்றில் கலக்கிறது. இந்த ஆற்றில் சுமார் 6,650 எக்டேர் நிலங்களுக்கு நீர்ப்பாசன வசதிக்காக ஜக்கையப்பேட்டை அருகே முனியேறு தடுப்பணை 1898ஆம் ஆண்டு கட்டப்பட்டது. 

## பாலங்கள்
[thumb| [கம்மம் நகரில் முனியேறு ஆற்றின் குறுக்கே இரண்டு பாலங்கள்.]]
கம்மம் நகரம் மற்றும் கம்மம் மாவட்டத்தில் உள்ள பிற பகுதிகளுக்கு நாகார்ஜுன்சாகர் தண்ணீர் செல்வதற்காக முனியேறு குறுக்கே ஒரு நீர்ப்பாலம் கட்டப்பட்டுள்ளது. கம்மம் புதிய பாலத்தின் வழியாகக் கனரக வாகனங்களும் பழைய பாலம் வழியாகப் பிற வாகனங்களும் செல்கின்றன.

நெலகொண்டப்பள்ளி மற்றும் கோடாட்டை பிரகாஷ்நகர் வழியாகக் கம்மம் வரை இணைக்க புதிய பாலம் கட்டும் பணி தொடங்கியுள்ளது. இந்த பாலம் பயண தூரத்தை மிச்சப்படுத்துவதுடன், முனியேறு ஆறு எளிதில் செல்ல உதவும்.

கிருஷ்ணா மாவட்டத்தில் லிங்கலா கிராமத்தில் சாலை மற்றும் ரயில் பாலம் உள்ளது. பெனுகஞ்சிப்ரோலுவில் சாலைப் பாலம் உள்ளது, நந்திகமவில் தேசிய நெடுஞ்சாலை 9-ல் ஒரு பாலம் உள்ளது. ,

## வெள்ளம்
கம்மத்துடன் மகபூபாபாத், டோர்னக்கல் மற்றும் பிற பகுதிகளில் பெய்யும் அதிகப்படியான மழையால் முனியேறு ஆற்றில் தொடர்ந்து வெள்ளப்பெருக்கு ஏற்படுகிறது. 2013 முனியேறு ஆற்றில் அதிக அளவில் நீர் சென்றது. இதனால் ஆற்றின் கரையோரத்தில் வெள்ளத்தினைத் தடுக்க கரை கட்டும் திட்டம் உருவாக்கப்பட்டது.

## மேற்கோள்கள்

பகுப்பு:இந்திய ஆறுகள்
பகுப்பு:ஆந்திர ஆறுகள்
பகுப்பு:தெலங்காணா ஆறுகள்
சக்ரா ஆறு

**சக்ரா ஆறு** (*Chakra River*) என்பது மேற்கு இந்தியாவில் கர்நாடக மாநிலத்தில் குந்தாபுரா மற்றும் குங்கோல்லி வழியாகப் பாயும் ஒரு ஆறு ஆகும். இது பஞ்சகங்காவலி ஆறு எனப்படும் சௌபர்ணிகா நதி, வராஹி நதி மற்றும் குப்ஜா நதியுடன் கலந்து அரபிக்கடலில் கலக்கிறது.

சக்ரா நகர் என்பது இந்த நதியால் பிரபலமான ஒரு சிறிய நகரம் ஆகும். சக்ராநகர் மங்களூருவிலிருந்து மாஸ்திகட், நாகரா வழியாகப் சீமக்கா வழியில் உள்ளது. லிங்கனமக்கி அணைக்கு மதகுகள் இல்லாத, சமன்படுத்தும் நீர்த்தேக்கமாக நீண்ட காலத்திற்கு முன்பு கட்டப்பட்ட சக்ரா அணையும் உள்ளது. இந்த அணையைப் பார்வையிடச் சிறப்பு அனுமதி தேவை. சக்கரா நகரைச் சுற்றியுள்ள பகுதிகளில் நீர்ப்பாசன நோக்கத்திற்காக சக்கரா அணை கட்டப்பட்டது. சக்ரா அணை கர்நாடகா ஆற்றல் பகிர்மான கூட்டு நிறுவனம் மூலம் நிர்வகிக்கப்படும் திட்டமாகும். 

## மேற்கோள்கள்

பகுப்பு:கர்நாடக ஆறுகள்
லும்பினி மாநில மருத்துவமனை

**லும்பினி மாநில மருத்துவமனை** (*Lumbini Provincial Hospital*) நேபாளத்தின் லும்பினி மாநிலத்தில் உள்ள மிகப்பெரிய அரசு மருத்துவமனைகளில் ஒன்றாகும். மருத்துவமனை பூத்வல் நகரில் உள்ளது. பிராந்தியத்தில் உள்ள பழமையான மருத்துவமனைகளில் ஒன்றாக கருதப்படும் இம்மருத்துவமனை தனியார் மருத்துவமனைகளுக்குச் செல்ல முடியாத ஏழைக் குடிமக்களுக்கு சுகாதாரப் பராமரிப்பு  வழங்கும் ஒரு முக்கியமான ஆதாரமாகவும் கருதப்படுகிறது. 

## வரலாறு
மறைந்த பிரதம மந்திரி சந்திர சம்சர் ஜேபி ராணா ராயல் பேலசு நிலையத்திற்காக 1910-1911 காலத்தில் 6 படுக்கைகள் கொண்ட சிறிய மருத்துவமனையை நிறுவினார். இந்த சிறிய மருத்துவமனை காலப்போக்கில் மேம்படுத்தப்பட்டது. தற்போதைய மருத்துவமனை 1963 -1964 காலத்தில் 50 படுக்கைகளுடன் செயல்பாட்டுக்கு வந்தது.

உள்ளூர் மக்களின் தேவையைப் பூர்த்தி செய்ய 29 மருத்துவர்கள், 31 செவிலியர்கள், சராசரியாக நாளொன்றுக்கு 19 பேருக்கு சேவை அளித்து வருகின்றனர். படுக்கைகளின் எண்ணிக்கை பின்னர் 200 ஆக உயர்த்தப்பட்டது  

## மேற்கோள்கள்


பகுப்பு:நேபாளம்
சுல்கி நாலா

**சுல்கி நாலா** (*Chulki Nala*) என்பது இந்தியாவின் கர்நாடகம் மாநிலத்தில் பிதார் மாவட்டத்தில் உள்ள ஒரு ஆறு ஆகும். இது பசவகல்யாண் வட்டத்தில் உள்ள சவுக்கிவாடியில் தொடங்குகிறது. இது 42 கி. மீ. தூரம் ஓடி பிதார் மாவட்டத்தில் உள்ள கரஞ்சா ஆற்றில் கலக்கிறது. பீதர் மாவட்டத்தில் உள்ள பசவ கல்யாண வட்டத்தின் முசுதாபூர் கிராமத்திற்கு அருகில் பாசனம் மற்றும் குடிநீர்த் தேவைக்காக ஒரு கூட்டு அணை கட்டப்பட்டுள்ளது. இந்த அணையில் 0.93 டிஎம்சி அடி நீர் இருப்பு செய்யலாம். இதனுடைய நீர்ப்பிடிப்பு பகுதி சுமார் 243.55 சதுர கி.மீ. ஆகும். இதன் மூலம் பசவகல்யாண நகருக்குக் குடிநீர் வழங்கப்படுகிறது.

## மேற்கோள்கள்

பகுப்பு:இந்திய ஆறுகள்
பகுப்பு:கர்நாடக ஆறுகள்
கதம் ஆறு

**கதம் (கடம்) ஆறு** (*Kadam River*) என்பது இந்தியாவில் தெலுங்கானாவின் நிர்மல் மாவட்டத்தில் பாண்ட்வபூர் (பாண்டபூர் அல்லது பாண்டவபூர்) கிராமத்திற்கு அருகில் ஓடும் கோதாவரி ஆற்றின் துணை ஆறாகும்.

## தோற்றமும்  ஆற்றோட்டமும்
இந்த ஆறு அடிலாபாத் மாவட்டத்தில் பசார்ஹத்னூருக்கு அருகில் உருவாகி தென்கிழக்கு பகுதிகளில் பாய்கிறது. குந்தலா என்ற இடத்தில் இந்த ஆற்றில் குந்தலா நீர்வீழ்ச்சி உள்ளது. இது ஐதராபாத்திலிருந்து ஒரு நாள் பயணமாகச் சுற்றுலா செல்ல சிறந்த இடமாக உள்ளது. கடம் திட்டம் என்பது தெலங்காணா மாநிலம், அதிலாபாத் மாவட்டம், கடம் மண்டல் அருகே கோதாவரியின் கிளை நதியான கடம் ஆற்றின் குறுக்கே உள்ள ஒரு பெரிய நீர்த்தேக்கமாகும். இந்த திட்டத்திற்கு அப்பால், இந்த ஆறு கோதாவரியினை நோக்கி ஒரு நீண்ட நேர்கோட்டில் பாய்கிறது.

## மேற்கோள்கள்

பகுப்பு:இந்திய ஆறுகள்
பகுப்பு:தெலங்காணா ஆறுகள்
பியரி ஆடெட்

**பியரி-அகஸ்டே ஆடெட்** (Pierre-Auguste Adet) (17 மே 1763 நெவர்ஸ் - 19 மார்ச் 1834 பாரிஸ் ) ஒரு பிரெஞ்சு அறிவியலாளர், அரசியல்வாதி மற்றும் இராஜதந்திரி ஆவார்.

இவர் ஒரு புதிய வேதியியல் குறியீட்டு முறைமையில் லாவோசியர் உடன் பணிபுரிந்தார். மேலும், 1789 ஆம் ஆண்டில் நிறுவப்பட்ட *அன்னல்ஸ் டி சிமி* என்ற அறிவியல் பருவ இதழின் செயலாளராக இருந்தார். கிளேசியல் அசிட்டிக் அமிலமும் வினிகரில் உள்ள அசிட்டிக் அமிலமும் ஒரே பொருள் என்பதை நிரூபித்தார். 

1796 ஆம் ஆண்டில், ஆடெட் அமெரிக்கன் தத்துவவியல் சங்கத்தின் உறுப்பினராகத் தேர்ந்தெடுக்கப்பட்டார். 

இவர் கடற்படை மற்றும் காலனிகளின் அமைச்சரான ஜீன் டல்பரடேவின் செயலாளராக இருந்தார் . அவர் செயிண்ட்-டோமிங்குக்கு ஆணையராக இருந்தார். இவர் பின்னர் அமெரிக்காவிற்கான பிரெஞ்சு தூதரானார். இவர் ஓஹியோ நதி மற்றும் மிசிசிப்பி நதியின் உளவுத்துறைக்கு ஜார்ஜஸ்-ஹென்றி-விக்டர் கொலோட்டை அனுப்பினார்.

1803 ஆம் ஆண்டில், அவர் நீவ்ரே *[[பிரான்சின் திணைக்களங்கள்|பிரான்சின் திணைக்களங்களுக்குத்]] தலைவரானார்*. 1809 ஆம் ஆண்டில், இவர் கார்ப்ஸ் லெஜிஸ்லாடிஃப் உறுப்பினராக இருந்தார்.

## மேற்கோள்கள்

பகுப்பு:1834 இறப்புகள்
பகுப்பு:1763 பிறப்புகள்
அவல் பால்

**அவல் பால்** அல்லது **அவில் பால்** (*Avil Milk*) என்பது கேரளாவின் மலபார் பகுதியின் தெருக்களில் விற்கப்படும் ஒரு கேரள சமையல் பானமாகும். அவல் பால், பழுத்த வாழைப்பழங்கள், பால் மற்றும் பருப்புகளுடன் சேர்த்து, அவல் கொண்டு தயாரிக்கப்படுகிறது.

## வரலாறு
கேரளாவில் உள்ள மலப்புரம் மாவட்டத்திற்கே தனித்துவம் வாய்ந்த அவல் பால், முதன் முதலில் மலப்புரம் மாவட்டத்தில் உள்ள விஎச் அவல் பால் கோட்டக்கல்லில் உருவானது. இந்த பால் கலவையில் முக்கிய பொருட்களாக வறுத்த அரிசி அவல்/போஹா (அரிசி), சிக்யுடா வாழைப்பழம்/ மைசூர் வாழைப்பழம் (பாளையம் கோடன் வாழைப்பழம்), வறுத்த வேர்க்கடலை மற்றும் பருப்புகள் உள்ளன. இதைக் காலை உணவுடன் அல்லது இனிப்பாகப் பயன்படுத்தலாம்.

## தேவையான பொருட்கள்
* அவல்: தடிமனான அவலினைப் பயன்படுத்துவது நல்லது. மெல்லிய அவல் மிக விரைவில் கரைந்துவிடும்.
* நெய் அல்லது வெண்ணெய்: இது விருப்பமானது ஆனால் சுவையாகவும், நிறைவாகவும் இருக்கும். அவல் மற்றும் பருப்புகளை வறுக்கவும் இதைப் பயன்படுத்தவும்.
* வாழைப்பழம்: எந்த பழுத்த வாழைப்பழத்தினையும் பயன்படுத்தலாம். ஒரு முட்கரண்டியினைப் பயன்படுத்தி வாழைப்பழத்தினை மசித்துப் பயன்படுத்தலாம்.
* பால்: குளிர்ந்த பால் நல்லது. தேங்காய்ப் பால், பாதாம் பால், முந்திரி பால் போன்றவற்றையும் ஒரு சிட்டிகை ஏலக்காய்த் தூள் அல்லது இலவங்கப்பட்டை தூள் (இது பாலிற்குச் சுவை கூட்டும்)
* வறுத்த பருப்புகள்: வேர்க்கடலை, முந்திரி, பாதாம் போன்றவை.
* இனிப்பு: சுவைக்கு ஏற்ப தேன், சர்க்கரை போன்றவற்றைப் பயன்படுத்தலாம்.

## செய்முறை
thumb| அவில் பால் தேவையான பொருட்கள்
அவல் பால் செய்முறை மிகவும் எளிதானது. முதலில், நெய்/வெண்ணெய் சேர்த்தோ அல்லது சேர்க்காமலோ அவலினை வறுத்துக் கொள்ளவேண்டும். பின்னர் நெய்யில் சிறிதளவு அவலினை வறுக்கவேண்டும். இதனால் உணவு இன்னும் முழு நிறைவாக இருக்கும். பருப்பு/கொட்டைகள் ஏற்கனவே வறுக்கப்படவில்லை என்றால் வறுக்கவும். வாழைப்பழத்தை ஒரு முட்கரண்டி கொண்டு மசிக்கவும். பருவகால பழங்களைப் பயன்படுத்தினால் துண்டுகளாக நறுக்கவும். பால் குளிர்ச்சியாக இருப்பதை உறுதிப்படுத்திக் கொள்ளுங்கள். எல்லாவற்றையும் உயரமான கண்ணாடி கோப்பையில் சேகரித்து, கிளறி சாப்பிடலாம் அல்லது குடிக்கலாம்! 

## படத்தொகுப்பு

படிமம்:Kasargod Aval Milk.jpg|
படிமம்:Aval milk from aluva.jpg|
படிமம்:Aval milk from Angamaly Town.jpg|
படிமம்:Aval-Milk-അവൽ-മിൽക്ക്.jpg|


## மேலும் பார்க்கவும்
* போஹா (அரிசி)
* கோட்டக்கல்
* வாழை

## மேற்கோள்கள்

## வெளி இணைப்புகள்
* சமையல் வகைகள்

பகுப்பு:தென்னிந்தியா
பகுப்பு:தென்னிந்திய சமையல்
வாழைத்தண்டு

வாழைத்தண்டு (*Banana pith*) என்பது வாழைமரத்தின் உள்ளே உள்ள நடுப்பகுதியினைக் குறிப்பதாகும். இது வாழைமரத்தின் மையத்தில் அமைந்துள்ள பொய்த் தாவரத்தண்டு வகையாகும். இதில் மாவு மற்றும் நார்ச்சத்து நிறைந்து காணப்படும். இது உணவிற்காகப் பயன்படுத்தப்படும் ஓர் காய்கறி ஆகும். இது பிலிப்பீன்சு, மலேசியா, இந்தோசீனா, இலங்கை, தென்னிந்தியாவின் உணவு வகைகளில் பயன்படுத்தப்படுகிறது.

## மருத்துவப் பயன்பாடு
வாழைத்தண்டு பலவகையான மருத்துவப் பயன்பாடுகளைக் கொண்டுள்ளது. வாழைத்தண்டில் பொட்டாசியம், உயிர்ச்சத்து பி6 நிறைந்து காணப்படும். வாழைத்தண்டினை பச்சையாகவோ, பொரியல் செய்தோ, சூப் வைத்தோ பயன்படுத்தலாம். இரத்த அழுத்தம் மற்றும் சிறுநீர் பாதைத் தொற்று நோயினைக் குணப்படுத்தப் பயன்படுகிறது.

## மேலும் பார்க்கவும்

* வாழைப்பழம்
* வாழை இலை
* பனங்கிழங்கு
* சவ்வரிசி

## மேற்கோள்கள்

பகுப்பு:இந்திய உணவுகள்
பகுப்பு:தண்டுக் காய்கறிகள்
பகுப்பு:வாழை
பள்ளபாளையம், ஈரோடு

**பள்ளபாளையம்** (**Pallapalayam**), தமிழ்நாட்டின் ஈரோடு மாவட்டம்,  பெருந்துறை வட்டத்தில் அமைந்த பேரூராட்சி ஆகும். இந்த பேரூராட்சி 15 வார்டுகள் கொண்டது. இது ஈரோடு நகரததிற்கு தெற்கே 22 கிலோ மீட்டர் தொலைவிலும், சென்னிமலையிலிருந்து 6 கிலோ மீட்டர் தொலைவில் உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 2,164  குடியிருப்புகள் கொண்ட பள்ளபாளைய்ம் பேரூராட்சியின் மொத்த மக்கள் தொகை 7,263  ஆகும். மக்கள் தொகையில் ஆண்கள்  3,624  மற்றும் 3,639  பெண்கள்   உள்ளனர். பாலின விகிதம் 1000 ஆண்களுக்கு 1,004 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  508 - 7%  ஆகும். சராசரி எழுத்தறிவு 65.6% ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  1,425 மற்றும் 1 ஆகவுள்ளனர். இதன் மக்கள் தொகையில் இந்துக்கள் 90.54%, கிறித்துவர்கள் 9.17% மற்றும் பிறர் 0.28% ஆக உள்ளனர். 

## பொருளாதாரம்
வேளாண்மை மற்றும்  கைத்தறி மற்றும் விசைத்தறி நெசவு இப்பேரூராட்சியின் முக்கியத் தொழில்கள் ஆகும்.

## மேற்கோள்கள்

பகுப்பு:ஈரோடு மாவட்டத்தில் உள்ள பேரூராட்சிகள்
பகுப்பு:ஈரோடு மாவட்டத்திலுள்ள ஊர்களும் நகரங்களும்
இந்திரா காந்தி விளையாட்டரங்கம், விசயவாடா

**இந்திரா காந்தி விளையாட்டரங்கம்** (*Indira Gandhi Stadium, Vijayawada*) இந்தியாவின் ஆந்திரப் பிரதேச மாநிலத்தின் விசயவாடா நகரில் அமைந்துள்ளது. இந்த விளையாட்டரங்கம் முன்னர் நகராட்சி மைதானம் என்றும் அழைக்கப்பட்டது. இந்த மைதானத்தில்  நவம்பர் மாதம் 24, 2002 அன்று இந்தியா மற்றும் மேற்கிந்தியத் தீவுகள் இடையே ஒருநாள் பன்னாட்டுத் துடுப்பாட்டப் போட்டி நடைபெற்றது. மேலும் இந்த மைதானத்தில் திசம்பர் 1997-ல் இங்கிலாந்து பெண்கள் துடுப்பாட்ட அணிக்கும் பாக்கித்தான் பெண்கள் துடுப்பாட்டம் அணிகளுக்கு இடையே பெண்கள் ஒருநாள் பன்னாட்டுத் துடுப்பாட்ட போட்டி நடைபெற்றது. இதில் இங்கிலாந்து 230 ஓட்டங்கள் வித்தியாசத்தில் வெற்றி பெற்றது.

சூன், 2014ல் மாநிலம் பிரிக்கப்பட்ட பிறகு சுதந்திர தினம், குடியரசு தினம் மற்றும் பிற கலாச்சார நிகழ்ச்சிகள் போன்ற தேசிய விழாக்கள் இங்கு நடத்தப்படுகின்றன.

## மேற்கோள்கள்

## வெளி இணைப்புகள்

* கிரிக்இன்ஃபோ இணையதளம் - தரைப்பக்கம்
* கிரிக்கெட் காப்பகம்

பகுப்பு:இந்திரா காந்தியின் நினைவுச்சின்னங்களும் நினைவிடங்களும்
டெலியன் கூட்டணி

thumb|350x350px| கிமு 431 இல் பெலோபொன்னேசியன் போருக்கு முன் இடெலியன் கூட்டணி.
கிமு 478 இல் நிறுவப்பட்ட  **இடெலியன் கூட்டணி** (*Delian League*) ஏதென்சின் தலைமையின் கீழ் 150 மற்றும் 330  வரையிலான உறுப்பினர்களைக் கொண்ட கிரேக்க நகர அரசுகளின் சங்கமாக இருந்தது. கிரேக்கத்தின் மீதான இரண்டாவது பாரசீக படையெடுப்பின் முடிவில் பிளாட்டியா போரில் கிரேக்க கூட்டணியின் வெற்றிக்குப் பிறகு மீண்டும் பாரசீகப் பேரரசு படையெடுத்து வந்தால் தொடர்ந்து போராடுவதே இதன் நோக்கமாக இருந்தது. 

கூட்டணியின் நவீன பெயரானது இதன் அதிகாரப்பூர்வ சந்திப்பு இடமான  இடெலோசு தீவில் இருந்து வந்தது. அங்கு உள்ள கோவிலில் மாநாடுகள் நடைபெற்றன மேலும் கூட்டமைப்பின் கருவூலமும் அங்கேயே இருந்தததால் ஒரு குறியீட்டாக இப்பெயரால் அழைக்கப்படுகிறது.  பெரிக்கிளீசு அதை கிமு 454 இல் ஏதென்சுக்கு மாற்றினார். 

இந்த கூட்டணியின் பொதுவான நோக்கங்கள் என்பவை: பாரசீக ஆதிக்கத்தில் இருந்து விடுதலையடைந்த கிரேக்க நகர அரசுகள் மீண்டும் அவர்களின் ஆதிக்கதுக்கு உட்படாமல் பாதுகாத்தல், பாரசீகத்தின் ஆதிக்கத்தில் இருந்து இன்னும் விடுபடாத கிரேக்க இராச்சியங்களை விடுவித்து அவற்றிற்கு பாதுகாப்பு அளித்தல், பாரசீக படையெடுப்பினால் ஏற்பட்ட துன்பங்களுக்கு பழிவாங்க அவர்களுக்கு துன்பங்களை ஏற்படுத்துதல் போன்றவை ஆகும். 

டெலியன் கூட்டணியின் நோக்கங்களை நிறைவேற்றுவதற்காக வலிமையான கடற்படை தேவைப்பட்டது. அதற்காக சொந்தமாக கடற்படை வைத்திருக்கிற பணக்கார கிரேக்க நகர அரசுகளான சாமோஸ், சியோஸ், லெஸ்போஸ் நாக்சோஸ், தாசோஸ் போன்றவை கப்பல்களையும் அதற்கான தளவாடங்களையும் வழங்கின. சொந்தமாக கடற்படை இல்லாத சிறிய அரசுகள் போர்க் கப்பல்களுக்கு பதிலாக ஆண்டுதோறும் கூட்டணிக்கு போரோஸ் எனப்படும் மகமைத் தொகையை செலுத்தவேண்டும். இத்தொகையானது அரசுகளின் செல்வ நிலையைப் பொறுத்து அதன் மதிப்புக்கு ஏற்றவாறு விதிக்கப்பட்டது. இதை நேர்மைக்கு பேர்போன அரிசுடடைடீசு நிர்ணயித்தார். மேலும் மொத்தத் தொகை 460 டாலெட்டுகள் எனவும் அவரால் நிர்ணயிக்கப்பட்டது. இதை அனைவரும் ஏற்றுக் கொண்டனர். இந்த மொத்தத் தொகை சுமார் நாற்பது ஆண்டுகளுக்கு மாறாமல் இருந்தது. ஆனால் நகர அரசுகள் செலுத்தவேண்டிய தொகையை குறித்து நான்கு ஆண்டுகளுக்கு ஒருமுறை பரிசீலனை செய்யப்பட்டு தேவைப்பட்டால் திருத்தி அமைக்கப்பட்டன. 

கூட்டணியில் உறுப்பினர்களாக உள்ள எல்லா அரசுகளுக்கும் சமமான அந்தஸ்து கொடுக்கப்பட்டன. ஒரு இராச்சியத்துக்கு ஒரு வாக்கு என்று அளிக்கப்பட்டது. என்றாலும் ஏதென்சுக்கு மிகுதியான செல்வாக்கு என்பது நடைமுறையில் இருந்தது. கூட்டணியின் மகமைத் தொகையை வசூலிக்க எல்லெனோட்டோமியி எனப்படும் பத்து அதிகாரிகள் நியமிக்கபட்டனர். இந்த பத்துபேரும் ஏதெனியர்களேயாவர். இவர்கள்தான் கூட்டணியின் கருவூலத்திற்கு பாதுகாப்பாளர்க இருந்தனர். மேலும் கூட்டணியின் கடற்படைக்கு தலைமை வகித்தவர்களும் ஏதெனியர்களேயாவர். ஆக அனைத்தும் ஏதென்சின் கட்டுப்பாட்டிலேயே இருந்தன.         

கூட்டணி தொடக்கத்திற்குப் பிறகு, கூட்டணியின் நிதியை ஏதென்ஸ் தனது சொந்த நோக்கங்களுக்காக பயன்படுத்தத் தொடங்கியது. இது ஏதென்சுக்கும் கூட்டமைப்பின் வலிமை குறைந்த உறுப்பினர்களுக்கும் இடையே மோதல்களுக்கு வழிவகுத்தது. கிமு 431 வாக்கில், இந்த கூட்டணிக்கும்   எசுபார்டன் மேலாதிக்கத்துடன் உருவாக்கப்பட்ட பெலோபொன்னேசியன் கூட்டணிக்கும் இடையில்  பெலோபொன்னேசியன் போர் ஏற்பட்டது. கிமு 404 இல் எசுபார்த்தன் தளபதியான லைசாந்தரின் வழிகாட்டுதலின் கீழ் போரின் முடிவில் கூட்டணி கலைக்கப்பட்டது.

## குறிப்புகள்

பகுப்பு:பண்டைய கிரேக்கம்
பகுப்பு:எசுபார்த்தா
பகுப்பு:டெலியன் கூட்டணி
போரோஸ்

thumb | வலதுபண்டையக் கிரேக்கத்தில், **போரோஸ்** (*Phoros*,    ) என்பது பாரசீகப் படைகளிடமிருந்து கிரேக்க நகர அரசுகளுக்கு பாதுகாப்பை வழங்குவதற்காக உருவாக்கப்பட்ட டெலியன் கூட்டணி உறுப்பினர்களால் ஏதென்சுக்கு செலுத்தப்பட்ட உறுப்பினர் மகமைத் தொகைக்கான பெயர் ஆகும்.  இதை இராணுவ உபகரணங்களாகவோ (கப்பல்கள் போன்றவை) அல்லது பணமாகவோ செலுத்தலாம். பொதுவாக இது மகைமைத் தொகையையே குறிப்பிடுகிறது. இதன் விளைவாக, இராணுவ நடவடிக்கைகளின் தேவைக்காக ஏதென்சுக்கு பெருமளவிலான நிதி கிடைத்தது. ஏதென்ஸ் தன் படை பலத்தை அதிகரித்தது. இதன் விளைவாக அது மேலாதிக்கம் மிக்க ஒரு செல்வந்த ஆற்றலாக மாறியது.

## பின்னணி
கிரேக்க பாரசீகப் போர்களுக்குப் பிறகு, டெலியன் கூட்டணியானது கிரேக்க நகர அரசுகளின் பரஸ்பர-பாதுகாப்பு உடன்படிக்கையாக உருவாக்கப்பட்டது. மேலும் அதன் முதல் 25 ஆண்டுகளில் டெலோஸ் என்ற புனித தீவை அடிப்படையாகக் கொண்டதாக இருந்தது.  பெரிய மோதல்கள் எதுவும் ஏற்படவில்லை என்றாலும், கிரேக்கத்திற்கும் பாரசீகத்திற்கும் இடையே ஒரு வகையான பனிப்போர் இருந்துவந்தது. குறிப்பாக கிரேக்கம், பாரசீகம் ஆகிய சக்திகளின்  எல்லைப் பகுதிகளில்  இராசதந்திர நகர்வுகள் மற்றும் எதிர் நடவடிக்கைகள், அச்சுறுத்தல்கள், தாக்குதல்கள் போன்ற சம்பவங்கள் கொண்டதாக இருந்தது.  கூட்டணி அதன் உச்சக்கட்டத்தில், உறுப்பினர் எண்ணிக்கையானது சுமார் 200 என உயர்ந்தது. மேலும் ஏதெனியன் தரும் பாதுகாப்பிற்கு ஈடாக, ஒவ்வொரு இராச்சியங்களும் வெள்ளித் டாலெட்டுகள் என்ற பணத்தில் போரோக்களை செலுத்தின. அதே நேரத்தில் சாமோஸ், சியோஸ், லெஸ்போஸ் போன்ற மிகவும் சக்திவாய்ந்த உறுப்பினர்கள் தங்கள் பங்காக போர்க்கப்பல்களை வழங்கின.  ஆண்டு மகைமைத் தொகையின் பட்டியல் ஏதெனசின் அக்ரோபோலிசில் பளிங்கு கல்வெட்டுகளாக பாதுகாக்கப்பட்டன. அரிஸ்டாட்டிலின் கூற்றுப்படி, சலாமிஸ் போருக்கு சில ஆண்டுகளுக்குப் பிறகு அரிஸ்டெய்ட்சால் போரோஸ் தொகை மதிப்பிடப்பட்டது. இத்தொகையை உறுப்பு நாடுகளிடம் வசூலிக்கவும், பாதுகாக்கவும் எல்லெனோட்டோமியி என்ற பதவியில் பத்து ஏதெனியர் நியமிக்கப்பட்டனர்.

பெலோபொன்னேசியன் போருக்கு தேவைப்பபடும் நிதிக்காக ஏதெனியர்களால் இருமடங்காகவும் மும்மடங்காகவும் மாற்றப்பட்டபோது போரோஸ் சர்ச்சைக்குரிய ஒன்றாக மாறியது. 

454/3 இல், எகிப்தில் கூட்டணியின் தோல்விக்குப் பிறகு டெலியன் கூட்டணியின் கருவூலம் பாதுகாப்பாக ஏதென்சுக்கு மாற்றப்பட்டது. இருப்பினும் சில ஆதாரங்கள் கூட்டணியின் நிதியை தன் கட்டுப்படில் வைத்திருக்க ஏதெனியர்களின் தரப்பில் சொல்லப்பட்ட ஒரு சாக்குப்போக்கு இது எனக் குறிப்பிடுகின்றன.  இராச்சியங்கள் போரோக்களை செலுத்தத் தவறினால், டெலோஸ் வழக்கு போன்ற விரைவான நடவடிக்கைகளை சந்திக்க வேண்டி இருந்தது. மேலும் ஒரு நகர அரசானது அதிருப்தியின் காரணமாக அதன் போரோக்களை செலுத்தாமல் இருந்தால் அது ஏதெனியன் இராணுவ நடவடிக்கையை எதிர்கொள்ள வேண்டியிருந்தது. 

## குறிப்புகள்

பகுப்பு:பண்டைய கிரேக்கம்
பகுப்பு:பண்டைய ஏதென்சு
பகுப்பு:டெலியன் கூட்டணி
அபுகாவா அணை

**அபுகாவா அணை** (*Abugawa Dam*) சப்பான் நாட்டின் யமகுச்சி மாகாணத்தில் அமைந்துள்ளது. மேல்நோக்கி வளைந்த புவியீர்ப்பு வகை அணையாக இந்த அணை கட்டப்பட்டுள்ளது. மின் உற்பத்தி பயன்பாட்டிற்காகவும் வெள்ளத்தைக் கட்டுப்படுத்தவும் அபுகாவா அணை பயன்படுகிறது. அணையின் நீர்ப்பிடிப்பு பகுதி 523 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 420 எக்டேர்களாகும். 153500 ஆயிரம் கன மீட்டர் தண்ணீரை இவ்வணையில் சேமிக்க முடியும். அணையின் கட்டுமானம் 1966 ஆம் ஆண்டு தொடங்கப்பட்டு 1974 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
இக்கிமிகாவா அணை

**இக்கிமிகாவா அணை** (*Ikimigawa Dam*) சப்பான் நாட்டின் யமகுச்சி மாகாணத்தில் அமைந்துள்ளது. புவியீர்ப்பு வகை அணையாக இது கட்டப்பட்டுள்ளது. மின் உற்பத்தி பயன்பாட்டிற்காகவும் வெள்ளத்தைக் கட்டுப்படுத்தவும், நீர்ப்பாசனத்திற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 72.4 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 109 எக்டேர்களாகும். 30000 ஆயிரம் கன மீட்டர் தண்ணீரை இக்கிமிகாவா அணையில் சேமிக்க முடியும். அணையின் கட்டுமானம் 1969 ஆம் ஆண்டு தொடங்கப்பட்டு 1984 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
கமிகோ அணை

**கமிகோ அணை** (*Kamigo Dam*) சப்பான் நாட்டின் யமகட்டா மாகாணத்தில் அமைந்துள்ளது. கற்காரை புவியீர்ப்பு வகை அணையாக இந்த அணை கட்டப்பட்டுள்ளது. மின் உற்பத்தி செய்வதற்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 1810 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 100 எக்டேர்களாகும். 7660 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1961 ஆம் ஆண்டு தொடங்கி 1962 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
கவாகாமி அணை

**கவாகாமி அணை** (*Kawakami Dam*) சப்பான் நாட்டின் யமகுச்சி மாகாணத்தில் அமைந்துள்ளது. கற்காரை புவியீர்ப்பு வகை அணையாக இது கட்டப்பட்டுள்ளது. வெள்ளத்தைக் கட்டுப்படுத்தவும், நீர்ப்பாசனத்திற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 22.2 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 62 எக்டேர்களாகும். 13720 ஆயிரம் கன மீட்டர் தண்ணீரை இவ்வணையில் சேமிக்க முடியும். அணையின் கட்டுமானம் 1971 ஆம் ஆண்டு தொடங்கப்பட்டு 1979 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
சாகே அணை

**சாகே அணை** (*Sagae Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வெள்ளத்தைக் கட்டுப்படுத்தவும், நீர் வழங்கல் மற்றும் மின் உற்பத்திக்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 231  சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 340 எக்டேர்களாகும். 109000 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1972 ஆம் ஆண்டு தொடங்கப்பட்டு 1990 ஆம் ஆண்டு  நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
சங்கிரமராஜா

**சங்கிரமராஜா** (*Sangramaraja*) அல்லது **சம்கிரமராஜா** இலோகரா வம்சத்தை நிறுவியவர். இவர் பொ.ச. 1003 முதல் 1028 வரை காஷ்மீரை ஆண்டார்.  இவர், கசினியின் மகுமூதுவின்  காஷ்மீர் மீதானபடையெடுப்பு முயற்சிகளைத் தோற்கடித்த பெருமைக்குரியவர்.

## ஆட்சி
சம்கிராமராஜாவை அவரது அத்தை இராணி தித்தா தத்தெடுத்து, தனது வாரிசாக நியமித்து, 1003ல் ஆட்சியாளரானார். இவரது ஆட்சி 1028 வரை நீடித்தது. இவரது இராணி சிறீலேகா, மிகவும் திறமையானவர். மேலும், ஆட்சியிலும், கசினி  மகுமூது காஷ்மீர் மீது படையெடுக்க முயன்றபோதும் தனது கணவருக்கு அறிவுரை வழங்கினார்.

## கசினி மகுமூதுக்கு எதிரான போர்கள்
1014 இல், கசினியின் மகுமூது இந்து ஷாகி அரசைத் தாக்கினார். ஷாகி ஆட்சியாளர் திரிலோச்சனபாலன் மகுமூதுவிற்கு எதிராக சங்கிரமராஜாவிடம் உதவி கோரினார். இவர் தனது தளபதியான துங்கனின் தலைமையின் கீழ் ஒரு பெரிய படையை திரிலோச்சனபாலனுக்கு உதவ அனுப்பினார். ஆனாலும் தொடர்ந்து நடந்த போரில் திரிலோச்சனபாலன் தோற்கடிக்கப்பட்டான். 

சங்கிரமராஜா திரிலோச்சனபாலனுக்கு உதவியதால் கோபமடைந்த மகுமூது காஷ்மீரை ஆக்கிரமித்தார். அவர் பூஞ்ச் ஆறு வழியாக முன்னேறினார். தோசா மைதானம் வழியாக காஷ்மீருக்குள் நுழைய திட்டமிட்டார். இருப்பினும், லோஹர்கோட்டின் வலுவான கோட்டையால் அவரது முன்னேற்றம் தடுக்கப்பட்டது. ஒரு மாத காலம் கோட்டையை முற்றுகையிட்ட பிறகு, மகுமூது முற்றுகையை கைவிட்டு பின்வாங்கினார். அவர் தனது பல துருப்புக்களை இழந்தார். 1021 இல், மகுமூது மீண்டும் காஷ்மீரை ஆக்கிரமிக்க முயன்றார். ஆனால் மீண்டும் லோஹர்கோட் கோட்டையைத் தாண்டி முன்னேற முடியவில்லை. இரண்டாவது சந்தர்ப்பத்தில், கடுமையான பனிப்பொழிவு காரணமாக அவரது தகவல்தொடர்புகளில் இடையூறு ஏற்பட்டது. வரலாற்றாசிரியர் மொஹிபுல் ஹசன் கூற்றுப்படி இந்தியாவில் மகமூது அனுபவித்த முதல் கடுமையான பின்னடைவு இதுவாகும்.  இரண்டு படையெடுப்பு முயற்சிகளும் தோல்வியடைந்த பிறகு, அவர் மீண்டும் காஷ்மீரை ஆக்கிரமிக்க முயற்சிக்கவில்லை.   

## சான்றுகள்

பகுப்பு:இந்திய வரலாறு
பகுப்பு:சம்மு காசுமீரின் வரலாறு
பகுப்பு:இந்திய அரசர்கள்
சிரகவா அணை

**சிரகவா அணை** (*Shirakawa Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வெள்ளத்தை கட்டுப்படுத்தவும், நீர் வழங்கல், நீர்ப்பாசனம் மற்றும் மின் உற்பத்தி போன்றவற்றுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 205   சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 270 எக்டேர்களாகும். 50000 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1968 ஆம் ஆண்டு தொடங்கப்பட்டு 1981 ஆம் ஆண்டு  நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
சுனாகிகாவா அணை

**சுனாகிகாவா அணை** (*Tsunakigawa Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வெள்ளத்தைக் கட்டுப்படுத்தவும், நீர் வழங்கல், நீர்ப்பாசனம் மற்றும் மின் உற்பத்தி பயன்பாட்டிற்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 40.5   சதுரகிலோமீட்டர்களாகும். அணை நிரம்பியிருக்கும்போது இதன் பரப்பளவு சுமார் 49 எக்டேர்களாகும். 9550  ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1984 ஆம் ஆண்டு தொடங்கப்பட்டு 2007 ஆம் ஆண்டு  நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
நகர் மைய்ய பேரங்காடி

**நகர் மைய்ய பேரங்காடி** (*City Centre Mall*) இந்தியாவின் கருநாடக மாநிலம் சிமோகாவில் அமைந்துள்ள ஒரு வணிக வளாகமாகும். சிமோகா பேருந்து முனைய பேரங்காடி என்ற பெயராலும் இது அழைக்கப்படுகிறது. நகரில் முதன் முதலாகக் கட்டப்பட்ட வணிக வளாகம் என்ற சிற்ப்பும் இப்பேரங்காடிக்கு உண்டு. ஐக்கிய அரபு அமீரகத்தை தளமாகக் கொண்ட வணிக நிறுவனமான இ.கே.கே.குழுமத்தின் ஆதரவுடன் வளர்ந்து வரும் நகர் மைய்ய பேரங்காடி கருநாடகா சாலைப் போக்குவரத்து பேருந்து நிலையத்துடன் இணைக்கப்பட்டுள்ளது.
 
## பேரங்காடி
இந்த பேரங்காடியானது உலகளாவிய வணிக நிறுவனமான குசுமேன் & வேக்பீல்டு நிறுவனத்துடன் இணைந்து கூட்டாக நிர்வகிக்கப்படுகிறது. மும்பையைத் தலமையிடமாகக் கொண்ட பியூச்சர் குழுமத்தின் பேரங்காடி பெருஞ் சந்தையையும்  கொண்டுள்ளது. 

## இ.கே.கே. குழுமம்
ஐக்கிய அரபு அமீரகத்தை தலைமையிடமாகக் கொண்ட இ.கே.கே குழுவானது இ.கே. காதரால் நிறுவப்பட்ட 100 மில்லியன் அரபு அமீரக திர்காம் நிறுவனமாகும். தற்போது இ.கே. முகமது சோகைல் தலைமை வகிக்கிறார். இக்குழுமம் துபாய், சார்ஜா, அச்மான், மும்பை, கர்நாடகா மற்றும் கேரளாவில் வணிக நடவடிக்கைகளைக் கொண்டுள்ளது. சில்லறை வர்த்தக சங்கிலிகள், விருந்தோம்பல் உணவகங்கள் மற்றும் நில வர்த்தகம் உள்ளிட்ட பல்வேறு தொழில்களில் ஈடுபட்டுள்ளது.

## மேற்கோள்கள்

## புற இனைப்புகள்
* City Centre Mall Official Website
* Ekk Group Official Website

பகுப்பு:கர்நாடக மாநிலம்
நகாய் அணை

**நகாய் அணை** (*Nagai Dam*) சப்பான் நாட்டின் யமகட்டா மாகாணத்தில் அமைந்துள்ளது. ஒரு கருங்கற்காரை புவியீர்ப்பு அணையாக இது கட்டப்பட்டுள்ளது. வெள்ளத்தை கட்டுப்படுத்தவும், நீர் வழங்கல் மற்றும் மின் உற்பத்திக்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 101.2 சதுரகிலோ மீட்டர்களாகும்.  அணை நிரம்பியிருக்கும்போது இதன் பரப்பளவு சுமார் 140 எக்டேர்களாகும். 51000 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1979 ஆம் ஆண்டு தொடங்கப்பட்டு 2010 ஆம் ஆண்டு  நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
பெங்களூர் சட்ட அருங்காட்சியகம்

**பெங்களூர் சட்ட அருங்காட்சியகம்** (*Law Museum Bangalore*) இந்தியாவின் கருநாடக மாநிலம் பெங்களுரில் சட்டத் தொழிலுக்காக அர்ப்பணிக்கப்பட்டுள்ள ஓர் அருங்காட்சியகமாகும். இந்த அருங்காட்சியகம் கர்நாடகாவில் சட்டம் மற்றும் உயர் நீதிமன்றத்தின் வளர்ச்சியை ஆவணப்படுத்துகிறது. இந்திய அரசியலமைப்பின் அசல் அச்சின் ஒரு பகுதியை பெங்களூர் சட்ட அருங்காட்சியகம் காட்சிப்படுத்துகிறது.  நவம்பர் 2006 ஆம் ஆண்டு நவம்பர் மாதம் கர்நாடக உயர் நீதிமன்றத்தின் 50 ஆவது ஆண்டு நிறைவைக் குறிக்கும் வகையில் சட்ட அருங்காட்சியகம் தொடங்கப்பட்டது. கர்நாடக உயர் நீதிமன்றத்தின் தலைமை நீதிபதி சிரியாக் இயோசப் இந்த யோசனையின் பின்னணியில் இருந்தார்.  ஒரு புதிய இடத்தில் மீண்டும் திறக்கப்படும் என்ற திட்டத்துடன் 2012 ஆம் ஆண்டு சூலை மாதத்தில் அருங்காட்சியகம் தற்காலிகமாக மூடப்பட்டது.
 
## மேற்கோள்கள்

பகுப்பு:பெங்களூரில் உள்ள அருங்காட்சியகங்கள்
பகுப்பு:இந்திய அருங்காட்சியகங்கள்
மிசுகுபோ அணை

**மிசுகுபோ அணை** (*Mizukubo Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு  இந்த அணை கட்டப்பட்டுள்ளது. வேளாண்மைக்காகவும் நீர் விநியோகத்திற்காகவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 68 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 170 எக்டேர்களாகும். 31000 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1975 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
மிசுகாடோரோ அணை

**மிசுகாடோரோ அணை** (*Mizugatoro Dam*) சப்பான் நாட்டின் யமகட்டா மாகாணத்தில் அமைந்துள்ளது. கற்காரை புவியீர்ப்பு வகை அணையாக இந்த அணை கட்டப்பட்டுள்ளது. மின் உற்பத்தி செய்வதற்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 259.8 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 25 எக்டேர்களாகும். 1936 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1980 ஆம் ஆண்டு தொடங்கி 1990 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்